《同黄本中山人衍略二释子会宿桐里宝师房》
元代·徐贲

小艇泊江浔，同来宿梵林。雨香茶榻起，烟影竹垣深。

幸得芳时见，宁辞醉后吟。欢娱当此夕，亦足慰离心。

作者简介：（1335—1393）元明间苏州府长洲人，字幼文，号北郭生。工诗善画。为十才子之一，又与高启、杨基、张羽合称吴中四杰。元末为张士诚掾属。张氏亡，谪临濠。洪武二年放归。后授给事中，改御史，巡按广东。官至河南左布政使。以征洮岷军过境，犒劳不时，下狱死。有《北郭集》。